CELEX: 32012D0143
Language: lv
Date: 2012-02-14 00:00:00
Title: 2012/143/ES: Padomes Lēmums ( 2012. gada 14. februāris ) par Eiropas Savienības nostāju saistībā ar Apvienoto Nāciju Organizācijas Eiropas Ekonomikas komisijas noteikumu projektu par gājēju drošību un Apvienoto Nāciju Organizācijas Eiropas Ekonomikas komisijas noteikumu projektu par gaismas diodes ( LED ) gaismas avotiem

9.3.2012   
            
            
               LV
            
            
               Eiropas Savienības Oficiālais Vēstnesis
            
            
               L 71/3
            
         PADOMES LĒMUMS
   (2012. gada 14. februāris)
   par Eiropas Savienības nostāju saistībā ar Apvienoto Nāciju Organizācijas Eiropas Ekonomikas komisijas noteikumu projektu par gājēju drošību un Apvienoto Nāciju Organizācijas Eiropas Ekonomikas komisijas noteikumu projektu par gaismas diodes (LED) gaismas avotiem
   (2012/143/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Lēmumu 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”) (1), un jo īpaši tā 4. panta 2. punkta otro ievilkumu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (2),
   tā kā:
   
               (1)
            
            
               Lai starp Pārskatītā 1958. gada nolīguma pusēm novērstu tehniskos šķēršļus mehānisko transportlīdzekļu tirdzniecībā un nodrošinātu, ka šādi transportlīdzekļi sniedz augsta līmeņa drošību un aizsardzību, ir paredzētas standartizētas prasības Apvienoto Nāciju Organizācijas Eiropas Ekonomikas komisijas (ANO EEK) noteikumu projektā par vienotiem noteikumiem mehānisko transportlīdzekļu apstiprināšanai attiecībā uz gājēju drošību (3) un ANO EEK noteikumu projektā par vienotiem noteikumiem attiecībā uz gaismas diodes (LED) gaismas avotu apstiprināšanu izmantošanai apstiprinātos mehānisko transportlīdzekļu un to piekabju signāllukturos (4).
            
         
               (2)
            
            
               Ir lietderīgi formulēt Eiropas Savienības nostāju attiecībā uz minēto noteikumu projektiem un tādējādi nodrošināt, ka Savienība, ko pārstāv Komisija, var tos atbalstīt balsojumā.
            
         
               (3)
            
            
               Noteikumu projekti par gājēju drošību un par gaismas diodes (LED) gaismas avotiem būtu jāiekļauj ES mehānisko transportlīdzekļa tipa apstiprināšanas sistēmā,
            
         IR PIEŅĒMUSI ŠO LĒMUMU.
   1. pants
   Ar šo tiek apstiprināts ANO EEK noteikumu projekts par vienotiem noteikumiem mehānisko transportlīdzekļu apstiprināšanai attiecībā uz gājēju drošību, kā tas noteikts dokumentā ECE TRANS/WP.29/2010/127.
   2. pants
   Ar šo tiek apstiprināt ANO EEK noteikumu projekts par vienotiem noteikumiem attiecībā uz gaismas diodes (LED) gaismas avotu apstiprināšanu izmantošanai apstiprinātos mehānisko transportlīdzekļu un to piekabju signāllukturos, kā tas noteikts dokumentā ECE TRANS/WP.29/2010/44 kopā ar tā labojumiem.
   3. pants
   Savienība, ko pārstāv Komisija, 1. un 2. pantā minēto ANO EEK noteikumu projektus atbalsta balsojumā, kas notiks nākamajā ANO EEK Pasaules foruma par transportlīdzekļu noteikumu saskaņošanu administratīvās komitejas sanāksmē.
   4. pants
   Saskaņā ar 35. un 36. panta noteikumiem Eiropas Parlamenta un Padomes Direktīvā 2007/46/EK (2007. gada 5. septembris), ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (5), tiek atzīts, ka prasības ANO EEK noteikumu projektā par vienotiem noteikumiem mehānisko transportlīdzekļu apstiprināšanai attiecībā uz gājēju drošību ir līdzvērtīgas prasībām, kas izklāstītas I pielikuma 3.1., 3.3., 3.4. un 3.5. punktā Eiropas Parlamenta un Padomes Regulā (EK) Nr. 78/2009 (2009. gada 14. janvāris) par mehānisko transportlīdzekļu tipu apstiprināšanu attiecībā uz gājēju un citu ievainojamu satiksmes dalībnieku aizsardzību (6).
   5. pants
   ANO EEK noteikumu projektus, kas minēti 1. un 2. pantā, iekļauj ES mehānisko transportlīdzekļu tipa apstiprināšanas sistēmā.
   6. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2012. gada 14. februārī
      
         
            Padomes vārdā –
         
            priekšsēdētājs
         
         M. LIDEGAARD
      
   
   
      (1)  OV L 346, 17.12.1997., 78. lpp.
   
      (2)  2012. gada 19. janvāra piekrišana (Oficiālajā Vēstnesī vēl nav publicēta).
   
      (3)  ANO EEK dokuments ECE TRANS/WP.29/2010/127.
   
      (4)  ANO EEK dokuments ECE TRANS/WP.29/2010/44.
   
      (5)  OV L 263, 9.10.2007., 1. lpp.
   
      (6)  OV L 35, 4.2.2009., 1. lpp.